Anschließend, 's war inzwische scho um de sechse rum, hommr eis e bizzele d'Fiaß vrtretta, und sind drnoch wiedr ins Narreschtieble zum Essa. A Gruppephoto hot au no sei misse.    D' Gisela hot fier jeden en Krautkrapfe vorbereitet ghett, daß mr des au emol probiert hot. Es  isch schließlich e Original-Allgaier Essa. Drnoch hot se (zeitaweis mit kräftiger Unterschtützung vom Jürgen, dank Dr schee) Kässpätzle ghoblet - Knöpfla, wias bei eis dr Brauch isch, mit Schtink- und Emmetalerkäs hot ses gmacht. Vrschiedene Salat drzue, und wenn do oinr amend hungrig blieba wär, denn wär r grad sell schuldig gwea. Abr vrmutlich hont alle gnuag ghett. E ganze Roih vo meine Narrefreind sind au no dobliebe und hont drzuegholfe.